Վարչապետն Իսահակյանին համարել Է երաժշտական թատրոնի ամենաշնորհալի ռեժիսորներից մեկը, հազվագյուտ տաղանդի եւ ստեղծագործական մեծ եռանդի տեր մարդ՝ անսահմանորեն սիրահարված երաժշտությանը: «Յուրաքանչյուր բեմադրություն երաժշտության եւ դրամատուրգիայի օրգանական միահյուսումն Է՝ ինքնատիպ ռեժիսորական եւ բեմական լուծումներով: Գալով թատրոն՝ երեխաներն ու մեծահասակները իրենց համար բացահայտում են մեծ կոմպոզիտորների ստեղծագործությունների գեղեցկությունը: Եվ, որ գլխավորն Է, ոչ միայն լսում ու զգում են, այլեւ տեսնում են հիանալի երաժշտությունը»,-նշել Է Մեդվեդեւը: